**ГАДААДЫН ИРГЭНИЙ ЭРХ ЗҮЙН БАЙДЛЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН УРЬДЧИЛАН ТАНДАН СУДЛАХ**

**ҮНЭЛГЭЭНИЙ ТАЙЛАН**

 Хууль тогтоомжийн тухай хуулийн 8 дугаар зүйлийн 8.1.1 дэх заалт, Монгол Улсын Засгийн газрын 2016 оны 59 дүгээр тогтоолын 1 дүгээр хавсралтаар баталсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу гадаадын иргэн, харьяатын асуудал эрхлэх алба төрийн тусгай албаны чиг үүргийг хэрэгжүүлдэг эсэх, төрийн тусгай албанд хамаарах эсэх талаар хууль, эрх зүйн орчныг боловсронгуй болгох зорилгоор Монгол Улсын хууль тогтоомжийн холбогдох зүйл, хэсэг, заалтад тандан судалгаа хийв.

 Гадаадын иргэн, харьяатын асуудал эрхэлсэн төрийн захиргааны байгууллага төрийн тусгай албаны чиг үүргийг хэрэгжүүлдэг эсэх, төрийн тусгай албанд хамаарах эсэх, энэ талаарх хууль, эрх зүйн орчныг боловсронгуй болгох асуудал нь Хууль тогтоомжийн хэрэгцээ, шаардлагыг урьдчилан тандан судлах аргачлал /цаашид “Аргачлал” гэх/-ын[[1]](#footnote-1) 1.3-т заасан хүрээнд хамаарахгүй тул урьдчилан тандан судлах ажиллагааг Аргачлалын 2.1-д заасан үе шатны дагуу хийж гүйцэтгэлээ.

**НЭГ.АСУУДАЛД ДҮН ШИНЖИЛГЭЭ ХИЙСЭН БАЙДАЛ**

 Үндэсний аюулгүй байдлын тухай хуулийн 7 дугаар зүйлийн 7.1.9 дэх заалтад заасны дагуу Монгол Улсын үндэсний аюулгүй байдлыг хангах тусгайлсан чиг үүрэгтэй байгууллагад “гадаадын иргэн, харьяатын асуудал эрхлэх алба” хамаарахаар заасантай холбогдуулан энэхүү алба нь төрийн тусгай албаны чиг үүргийг хэрэгжүүлдэг эсэх, төрийн тусгай албанд хамаарах эсэх, хууль, эрх зүйн орчныг нь боловсронгуй болгох асуудлыг судлах шаардлагад үндэслэн энэхүү судалгааг эхлүүлэв.

Иймд Аргачлалын 3-т заасны дагуу асуудалд дүн шинжилгээ хийхдээ асуудлыг тодорхойлж, шийдвэрлэх гэж байгаа тухайн асуудлын мөн чанар, цар хүрээг тогтоож, тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэн, аж ахуйн нэгж, байгууллага, бусад этгээдийг тодорхойлж, улмаар түүнийг үүсгэж байгаа шалтгаан, нөхцөлийг тодорхойлсон болно.

**1.1**.**Асуудлын хамрах хүрээг тодорхойлсон байдал:**

Гадаадын иргэн, харьяатын газар, холбогдох бусад байгууллагаас энэ асуудлаар өмнө хийгдсэн судалгаа, эрх зүйн акт, статистик тоон мэдээлэл зэргийг судлах хэлбэрээр судалгааг хийсэн болно.

Эрх зүйн зохицуулалтын талаар

Монгол Улсын Үндсэн хуулийн хүний эрх, эрх чөлөөний асуудлыг зохицуулсан Хоёрдугаар бүлэгт хамаарах Арван тавдугаар зүйлд “1.Монгол Улсын иргэний харьяалал хийгээд харьяат болох, харьяатаас гарах үндэслэл, журмыг гагцхүү хуулиар тогтооно. 2.Монгол Улсын иргэнийг харьяатаас хасах, эх орноосоо хөөх, өөр улсад шилжүүлэн өгөхийг хориглоно.” гэж иргэний харьяалал хийгээд харьяат болох, харьяатаас гарах асуудлын эрх зүйн үндсийг тусгайлсан хуулиар зохицуулахаар заасан байна.

Харин Монгол Улсын Үндсэн хуулийн Арван наймдугаар зүйлд “1.Монгол Улсын нутаг дэвсгэрт байгаа гадаадын иргэний эрх, үүргийг Монгол Улсын хууль, уул иргэнийг харьяалсан улстай байгуулсан гэрээгээр тогтооно. 2.Монгол Улс олон улсын гэрээгээр гадаадын иргэний эрх, үүргийг тодорхойлохдоо уул иргэнийг харьяалсан улстай энэ талаар харилцан адил байх зарчим баримтална. 3.Монгол Улс нутаг дэвсгэртээ байгаа харьяалалгүй хүний эрх, үүргийг өөрийн хуулиар тогтооно. 4.Үзэл бодол, улс төрийн хийгээд шударга ёсны бусад үйл ажиллагааныхаа улмаас хавчигдан мөшгөгдсөн гадаадын иргэн, харьяалалгүй хүн үндэслэл бүхий хүсэлт гаргавал Монгол Улсад орогнох эрх олгож болно. 5.Үндсэн хуулийн арван зургадугаар зүйлд заасан Монгол Улсын иргэний үндсэн эрх, эрх чөлөөг тус улсын нутаг дэвсгэрт байгаа гадаадын иргэн, харьяалалгүй хүнд эдлүүлэхдээ Монгол Улсын нэгдэн орсон олон улсын гэрээнд заасан хүний салшгүй эрхээс бусад эрхийн хувьд үндэсний болон хүн амын аюулгүй байдлыг хангах, нийгмийн хэв журмыг хамгаалахын тулд хуулиар зохих хязгаарлалт тогтоож болно.” гэж гадаадын иргэний эрх, үүргийг хангах асуудлыг хуулиар зохицуулах, ингэхдээ олон улсын гэрээний зарчимд үндэслэх хууль зүйн үндэслэлийг хуульчилсан байна.

Үндэсний аюулгүй байдлын тухай хуулийн 7 дугаар зүйлээр Монгол Улсын үндэсний аюулгүй байдлыг хангах тусгайлсан чиг үүрэгтэй байгууллагуудыг зааж, мөн зүйлийн 7.1.9 дэх заалтад эдгээр тусгайлсан чиг үүрэгтэй байгууллагад “гадаадын иргэн, харьяатын асуудал эрхлэх алба” хамаарахаар заажээ.

 Харин Гадаадын иргэний эрх зүйн байдлын тухай хуулийн Наймдугаар бүлгээр “Гадаадын иргэний асуудал эрхэлсэн төрийн захиргааны байгууллага, ажилтны эрх зүйн байдал, баталгаа”-ны асуудлыг зохицуулсан байна. Тодруулбал, Гадаадын иргэний эрх зүйн байдлын тухай хуулийн 39-41 дүгээр зүйлд гадаадын иргэний асуудал эрхэлсэн төрийн захиргааны байгууллага, ажилтны эрх зүйн байдал, баталгааг дараах байдлаар хуульчилж, мөн хуулийн 9 дүгээр зүйлийн 9.5 дахь хэсэгт Гадаадын иргэний асуудал эрхэлсэн төрийн захиргааны байгууллагын даргын бүрэн эрхийг хуульчилсан байна:

Хүснэгт 1

|  |
| --- |
| **Гадаадын иргэний эрх зүйн байдлын тухай хуулийн зохицуулалтаас:** **9 дүгээр зүйл.Төрийн байгууллага, албан тушаалтны бүрэн эрх** 9.5.Гадаадын иргэний асуудал эрхэлсэн төрийн захиргааны байгууллагын дарга дараахь бүрэн эрхийг хэрэгжүүлнэ: 9.5.1.гадаадын иргэний эрх зүйн байдлын тухай хууль тогтоомж, дүрэм, журмын биелэлтийг зохион байгуулах; 9.5.2.Монгол Улсын харьяат хүүхдийг үрчлэх хүсэлт гаргасан гадаадын иргэнтэй ярилцлага хийх журмыг батлах; 9.5.3.гадаадын иргэнийг Монгол Улсаас гарахыг түдгэлзүүлэх, гарахыг түдгэлзүүлэхийг хүчингүй болгох тухай шийдвэр гаргах, түүнийг хэрэгжүүлэх журмыг батлах; 9.5.4.гадаадын иргэнд Монгол Улсад хувийн хэргээр зорчих урилга олгох журмыг батлах; 9.5.5.хуульд заасан бусад бүрэн эрх. **39 дүгээр зүйл.Төрийн захиргааны байгууллагын тогтолцоо** 39.1.Гадаадын иргэний асуудал эрхэлсэн төрийн захиргааны байгууллага нь удирдах төв байгууллага, түүний хилийн боомт, орон нутаг дахь албадаас бүрдэнэ. **40 дүгээр зүйл.Гадаадын иргэний асуудал эрхэлсэн төрийн захиргааны** **байгууллагын бүрэн эрх** 40.1.Гадаадын иргэний асуудал эрхэлсэн төрийн захиргааны байгууллага дараахь бүрэн эрхийг хэрэгжүүлнэ: 40.1.1.гадаадын иргэний талаар төрөөс баримтлах бодлогыг хэрэгжүүлэх ажлыг зохион байгуулах; 40.1.2.гадаадын иргэний талаархи хууль тогтоомжийн хэрэгжилтэд хяналт тавих; 40.1.3.гадаадын иргэний асуудлаар Монгол Улсаас хилийн чанадад суугаа Дипломат төлөөлөгчийн газарт мэргэжил, арга зүйн туслалцаа үзүүлэх; 40.1.4.гадаадын иргэний виз, бүртгэл, мэдээллийн цаасан болон цахим мэдээллээс бүрдсэн нэгдсэн санг хөтлөх, сангийн хадгалалт, хамгаалалтын аюулгүй байдлыг хангах, сангаар дамжуулан төрийн холбогдох байгууллагатай харилцан мэдээлэл солилцох; 40.1.5.олон улсын болон гадаад улсын төрийн бус байгууллагын салбар, төлөөлөгчийн газарт Монгол Улсад үйл ажиллагаа явуулах зөвшөөрөл олгох, сунгах, хүчингүй болгох, үйл ажиллагаанд нь хяналт тавих; 40.1.6.Монгол Улсын харьяат хүүхдийг гадаадын иргэнд үрчлүүлэх шийдвэр гаргах; 40.1.7.Монгол Улсад цагаачлан оршин суух зөвшөөрөл авсан гадаадын иргэний гарах-орох мэдэгдлийг бүртгэх. Энэ мэдэгдлийг гадаадын иргэн Монгол Улсын хилээр гарах орохоосоо 72 цагаас доошгүй хугацааны өмнө гадаадын иргэний асуудал эрхэлсэн төрийн захиргааны байгууллагад бүртгүүлнэ. 40.1.8.хууль тогтоомжид заасан бусад бүрэн эрх. 40.2.Гадаадын иргэний асуудал эрхэлсэн төрийн захиргааны байгууллага нь энэ хуулийн 27.3-т заасны дагуу татгалзсан хариу өгсөн тохиолдолд шалтгааныг нь тайлбарлах үүрэг хүлээхгүй. **401 дүгээр зүйл.Гадаадын иргэний виз, бүртгэл, мэдээллийн нэгдсэн сан** 401.1.Монгол Улс нь гадаадын иргэний виз, бүртгэл, мэдээллийн нэгдсэн сантай байна. Гадаадын иргэний виз, бүртгэл, мэдээллийн нэгдсэн сан нь төрийн өмч байх бөгөөд улсын хилээр нэвтрэх зорчигчийн бүртгэлийн нэгдсэн сантай холбогдоно. 401.2.Гадаадын иргэний виз, бүртгэл, мэдээллийн нэгдсэн сан нь Монгол Улсын виз мэдүүлсэн, виз олгосон, виз олгохоос татгалзсан, Монгол Улсын хилээр нэвтэрсэн, Монгол Улсад түр ирэгч, албан хэргээр болон хувийн хэргээр оршин суусан, Монгол Улсаас гарахыг түдгэлзүүлсэн, албадан гаргасан, албадан гаргахаас чөлөөлөгдсөн, Монгол Улсад тааламжгүй этгээдээр зарлагдсан зэрэг гадаадын иргэний талаарх цаасан болон цахим мэдээллийн сангаас бүрдэнэ. 401.3.Гадаадын иргэний виз, бүртгэл, мэдээллийн нэгдсэн сангийн нууцлалыг хангах үүргийг гадаадын иргэний асуудал эрхэлсэн төрийн захиргааны байгууллага хүлээнэ. 401.4.Гадаадын иргэний виз, бүртгэл, мэдээллийн нэгдсэн сангийн мэдээллийг цахим хэлбэрээр бүрдүүлэх, хөгжүүлэх болон төрийн мэдээллийн бусад сантай мэдээлэл солилцох, эрх бүхий байгууллага хамтран ашиглах боломжтой байна. 401.5.Гадаадын иргэний виз, бүртгэл, мэдээллийн нэгдсэн сангийн мэдээллийг ашиглах, мэдээлэл нийлүүлэх, солилцох журмыг хууль зүйн болон гадаад харилцааны асуудал эрхэлсэн Засгийн газрын гишүүд хамтран батална. **41 дүгээр зүйл.Гадаадын иргэний хяналтын улсын байцаагч,**  **түүний бүрэн эрх, баталгаа** 41.1.Гадаадын иргэний эрх зүйн байдлын тухай хууль тогтоомж болон холбогдох бусад хууль тогтоомжийн хэрэгжилтэд хяналт, шалгалт хийх эрх олгогдсон Монгол Улсын иргэнийг гадаадын иргэний хяналтын улсын байцаагч гэнэ. 41.2.Гадаадын иргэний асуудал эрхэлсэн төрийн захиргааны байгууллагын дарга нь иргэний харьяалал, шилжилт хөдөлгөөний хяналтын улсын ерөнхий байцаагч байна. 41.3.Гадаадын иргэний хяналтын улсын ахлах байцаагч, улсын байцаагч (цаашид "байцаагч" гэх)-ийн эрх олгох, уг эрхийг түдгэлзүүлэх, хүчингүй болгох асуудлыг гадаадын иргэний хяналтын улсын ерөнхий байцаагч шийдвэрлэнэ. 41.4.Улсын байцаагч нь "Гадаадын иргэний хяналтын улсын байцаагч би, Монгол Улсын тусгаар тогтнол, үндэсний аюулгүй байдлыг хангахын төлөө үнэнчээр зүтгэж, гадаадын иргэн болон түүний баримт бичигт хяналт, шалгалт хийхдээ хүний эрх, хууль, шударга ёсыг дээдлэн, улсын байцаагчийн ёс зүйн хэм хэмжээг чанд сахиж, хэний ч нөлөөнд үл автахаа батлан тангараглая. Өргөсөн тангаргаас няцвал төрийн хуулийн цээрлэл хүлээнэ" гэсэн тангараг өргөнө. 41.5.Улсын байцаагч нь дүрэмт хувцас, ялгах тэмдэг хэрэглэх ба дүрэмт хувцас, ялгах тэмдгийн загвар, хэрэглэх журам, дүрэмт хувцасны эдэлгээний хугацааг хууль зүйн асуудал эрхэлсэн Засгийн газрын гишүүн батална. 41.6.Улсын байцаагчийн дүрэмт хувцас, ялгах тэмдэгтэй ижил загварын дүрэмт хувцас, ялгах тэмдэг хэрэглэхийг бусад иргэн, аж ахуйн нэгж, байгууллагад хориглоно. 41.7.Улсын байцаагч Төрийн хяналт шалгалтын тухай, Зөрчил шалган шийдвэрлэх тухай хуульд зааснаас гадна дараах эрх, үүргийг хэрэгжүүлнэ: ~~41.7.1.~~*/Энэ заалтыг 2016 оны 12 дугаар сарын 28-ны өдрийн хуулиар хүчингүй болсонд тооцсон/* 41.7.2.гадаадын иргэний паспорт, түүнийг орлох баримт бичигт үзлэг шалгалт хийж, зөрчлийг шийдвэрлэх хүртэл хадгалах, эрх бүхий байгууллагад шилжүүлэх; 41.7.3.гадаадын иргэнийг Монгол Улсаас албадан гаргах, албадан гаргахаас чөлөөлөх тухай дүгнэлт гаргах; 41.7.4.гадаадын иргэнийг Монгол Улсаас гаргахыг түдгэлзүүлсэн, албадан гаргасан шийдвэрийг цуцлах санал гаргах; ~~41.7.5.~~*/Энэ заалтыг 2016 оны 12 дугаар сарын 28-ны өдрийн хуулиар хүчингүй болсонд тооцсон/* 41.7.6.хууль тогтоомжид заасан бусад. 41.8.Улсын байцаагчийн хилийн боомтод ажилласан нэг жилийг нэг жил гурав сар ажилласанд тооцох ба хилийн боомт, орон нутаг дахь албанд таваас доошгүй жил ажиллаж байгаа ажилтанд ажилласан таван жил тутам 30 сарын үндсэн цалинтай тэнцэх хэмжээний мөнгөн урамшуулал олгоно. 41.9.Улсын байцаагч албан үүргээ гүйцэтгэх үедээ дараах тусгай хэрэгсэл, мэх ашиглаж болно: 41.9.1.нэг бүрийн тусгай хэрэгсэл; 41.9.2.тээврийн хэрэгсэл албадан зогсоох тусгай хэрэгсэл; 41.9.3.хамгаалах тусгай хэрэгсэл; 41.9.4.бие хамгаалах урлагийн зэвсэггүйгээр тулалдах мэх. 41.10.Энэ хуулийн 41.9-д заасан тусгай хэрэгсэл, мэхийг дараах тохиолдолд ашиглаж болно: 41.10.1.улсын байцаагчийн хууль ёсны шаардлагыг зориуд биелүүлээгүй, эсхүл хүч хэрэглэж эсэргүүцсэн; 41.10.2.хүний амь нас, эрүүл мэндэд хохирол учруулж болзошгүй байдлаар довтолсон. 41.11.Тусгай хэрэгсэл, мэх хэрэглэснээс хүний амь бие, эрүүл мэндэд гэмтэл учирсан тохиолдолд улсын байцаагч эмнэлгийн яаралтай тусламж үзүүлэх арга хэмжээ авч, энэ тухай харьяа байгууллагын даргад мэдэгдэнэ. 41.12.Тусгай хэрэгслийн жагсаалт, хэрэглэх, хадгалах зааврыг хууль зүйн асуудал эрхэлсэн Засгийн газрын гишүүн Улсын ерөнхий прокурортой зөвшилцөн батална. |

 Монгол Улсын Үндсэн хуулийн Арван тавдугаар зүйлд “1.Монгол Улсын иргэний харьяалал хийгээд харьяат болох, харьяатаас гарах үндэслэл, журмыг гагцхүү хуулиар тогтооно. 2.Монгол Улсын иргэнийг харьяатаас хасах, эх орноосоо хөөх, өөр улсад шилжүүлэн өгөхийг хориглоно.” гэж заасантай холбогдуулан 1995 оны 6 дугаар сарын 05-ны өдөр Харьяатын тухай хууль батлагдсан байх бөгөөд энэ хуулийн 20 дугаар зүйлд гадаадын иргэн, харьяатын асуудал эрхэлсэн төрийн захиргааны байгууллагын эрх хэмжээг дараах байдлаар заажээ:

Хүснэгт 2

|  |
| --- |
| **Харьяатын тухай хуулийн зохицуулалтаас:** **20 дугаар зүйл.Төрийн захиргааны байгууллагын эрх хэмжээ** 1.Монгол Улсын иргэний харьяалалтай холбогдсон асуудлаар гадаадын иргэн, харьяатын асуудал эрхэлсэн төрийн захиргааны байгууллага нь Монгол Улсын нутаг дэвсгэр дээр болон гадаад улсад оршин суугаа хүний хүсэлтийг хүлээн авч, шийдвэрлүүлэхээр холбогдох бусад бичиг баримт, саналын хамт Монгол Улсын Ерөнхий сайдад танилцуулснаар Ерөнхийлөгчид өргөн барина. 2.Монгол Улсын иргэний харьяаллын асуудлаар гарсан шийдвэрийн дагуу Монгол Улсын харьяат болсон, харьяатаас гарсан, иргэний харьяаллаа сэргээн тогтоолгосон, иргэний харьяаллаа алдсан хүний нэгдсэн бүртгэлийг гадаадын иргэн, харьяатын асуудал эрхэлсэн төрийн захиргааны байгууллага хөтөлнө. З.Монгол Улсын иргэний харьяаллын асуудлаар гаргасан өргөдлийг шийдвэрлэхэд тус улсын тагнуулын болон цагдаагийн төв байгууллага, улсын бүртгэлийн асуудал эрхэлсэн төрийн захиргааны байгууллага болон засаг захиргаа, нутаг дэвсгэрийн нэгжийн Засаг дарга, орон нутгийн цагдаагийн байгууллага, улсын бүртгэлийн байгууллага, Монгол Улсаас гадаад улсад суугаа дипломат төлөөлөгчийн буюу консулын газар энэ хуульд заасан журам, тус тусын чиг үүргийн дагуу оролцоно. 4.Тагнуулын төв байгууллага иргэний харьяаллын асуудлаар хүсэлт гаргасан хүний талаар Монгол Улсын үндэсний аюулгүй байдлын үүднээс дүгнэлт хийж, асуудлыг хэрхэн шийдвэрлүүлэхээр тодорхой санал гаргана. 5.Цагдаагийн төв байгууллага болон улсын бүртгэлийн асуудал эрхэлсэн төрийн захиргааны байгууллага нь холбогдох албадаараа дамжуулан иргэний харьяаллын асуудлаар хүсэлт гаргасан хүний иргэний бүртгэлийн талаар лавлагаа өгөх, бүртгэлд нэмэлт, өөрчлөлт оруулах, түүнчлэн бусад асуудлаар санал дүгнэлт өгөх ажиллагаа тус тус явуулна. 6. Засаг захиргаа, нутаг, дэвсгэрийн нэгжийн Засаг дарга, орон нутгийн цагдаагийн байгууллага болон улсын бүртгэлийн байгууллага нь Монгол Улсын нутаг дэвсгэр дээр байнга оршин суугаа иргэний харьяаллын асуудлаар хүсэлт гаргасан хүний, Монгол Улсаас гадаад улсад суугаа дипломат төлөөлөгчийн буюу консулын газар нь гадаад улсын нутаг дэвсгэр дээр байнга оршин суугаа мөн асуудлаар хүсэлт гаргасан хүний хувийн байдлыг тодорхойлж дүгнэлт гаргана. |

 Дээрх эрх зүйн зохицуулалтаас харахад гадаадын иргэн, харьяатын асуудлыг эрхлэх байгууллага төрийн захиргааны байгууллага байхаар заасны зэрэгцээ үндэсний аюулгүй байдлыг хангах хүрээнд тусгайлсан чиг үүрэг бүхий алба байхаар заасан байна.

 Харин Төрийн албаны тухай хуулийн 6 дугаар зүйлд төрийн албыг төрийн улс төрийн алба, төрийн захиргааны алба, төрийн тусгай алба, төрийн үйлчилгээний алба, мөн хуулийн 10 дугаар зүйлд төрийн албан тушаалыг улс төрийн, захиргааны, тусгай, үйлчилгээний албан тушаал гэж ангилсан байгаагаас харахад гадаадын иргэн, харьяатын асуудлыг эрхлэх алба нь дээр дурдсан хуульд заасны дагуу төрийн захиргааны алба байхаар байна.

 Гэтэл Төрийн албаны тухай хуулийн 12 дугаар зүйлийн 12.1 дэх хэсэгт “Төрийн захиргааны албан тушаалд төрийн бодлого боловсруулахад мэргэшлийн зөвлөгөө өгөх, уг бодлогыг хэрэгжүүлэх үйл ажиллагааг төрийн захиргааны удирдлагаар хангах, зохион байгуулах чиг үүрэг хэрэгжүүлэх албан тушаал” хамаарахаар, мөн зүйлийн 13.1 дэх хэсэгт “Төрийн тусгай албан тушаалд Монгол Улсын Үндсэн хууль, бусад хуульд заасан журмын дагуу үндэсний болон хүн амын аюулгүй байдлыг хангах, нийгмийн хэв журам болон хууль дээдлэх үндсэн зарчмыг сахиулахтай холбогдсон төрийн тусгай чиг үүргийг хэрэгжүүлэх албан тушаал” хамаарахаар заасан бөгөөд мөн зүйлийн 13.2 дахь хэсэгт заасан төрийн тусгай чиг үүргийг хэрэгжүүлэх албан тушаалд хамааруулсан албан тушаалын жагсаалтад гадаадын иргэн, харьяатын асуудал эрхэлсэн албан тушаалыг хамаарахаар заагаагүй байна. Үүнээс харахад гадаадын иргэн, харьяатын асуудал эрхэлсэн албан тушаал нь үндэсний аюулгүй байдлыг хангах төрийн тусгайлсан чиг үүргийг хэрэгжүүлдэг хэдий ч төрийн тусгай албан тушаалд хамаарахгүй байгаа нь ойлгомжгүй байдлыг үүсгэхээр байна.

 Түүнчлэн үндэсний аюулгүй байдлыг хангах төрийн тусгайлсан чиг үүргийг хэрэгжүүлдэг хэдий ч тус байгууллагын албан хаагчид бусад төрийн тусгай чиг үүргийг хэрэгжүүлэгч байгууллагын албан хаагчдын эрх зүйн байдал, нийгмийн баталгааны зохицуулалттай харьцуулахад хангалттай түвшинд биш байна. Тухайлбал, Гаалийн тухай хуулийн 2671 дүгээр зүйлд Гаалийн байгууллагын тогтолцоог, мөн хуулийн 280-284 дүгээр зүйлд гаалийн улсын байцаагчийн зэрэг дэв, шагнал урамшуулал, цол, эрхийн баталгаа, тусламж, цалин хөлс зэргийг нарийвчлан зааж, Төрийн албаны тухай хуулийн 57 дугаар зүйлд төрийн тусгай албан тушаалын цалин хөлс зэргийг тусгайлан заасан байна. Гэтэл Гадаадын иргэний эрх зүйн байдлын тухай хууль, Харьяатын тухай хуульд гадаадын иргэн, харьяатын албан хаагчдын эрх зүйн байдал, баталгааг тодорхой тусгаагүй байна.

 Практик хэрэгжилтийн байдал

 Үндэсний аюулгүй байдлын тухай хуулийн 7 дугаар зүйлийн 7.1 дэх хэсэгт зааснаар үндэсний аюулгүй байдлыг хангах тусгайлсан чиг үүрэгтэй байгууллагад “Байгаль орчныг хамгаалах алба, Гаалийн алба, Дипломат алба, Гамшгаас хамгаалах алба, Мэргэжлийн хяналтын алба, Зэвсэгт хүчин, бусад цэрэг, Татварын алба, Тусгай алба, гадаадын иргэн, харьяатын асуудал эрхлэх алба, иргэн, хуулийн этгээд, эд хөрөнгийн эрхийн улсын бүртгэлийн асуудал эрхэлсэн алба, цагдаагийн алба” хамаарч байна. Харин Төрийн албаны тухай хуулийн 13 дугаар зүйлийн 13.1 дэх хэсэгт заасны дагуу төрийн тусгай албан тушаалд “Үндсэн хуулийн цэцийн гишүүн, бүх шатны шүүхийн шүүгч, прокурор, Үндэсний аюулгүй байдлын зөвлөлийн нарийн бичгийн дарга, Монголбанкны Ерөнхийлөгч, Тэргүүн дэд, Дэд ерөнхийлөгч, Санхүүгийн зохицуулах хорооны дарга, орон тооны гишүүн, Үндэсний статистикийн  хорооны дарга, дэд дарга, Сонгуулийн ерөнхий хорооны дарга, нарийн бичгийн дарга, Хүний эрхийн Үндэсний Комиссын дарга, гишүүн, Эрүү шүүлтээс урьдчилан сэргийлэх асуудал эрхэлсэн гишүүн, Шүүхийн ерөнхий зөвлөл болон Шүүхийн сахилгын хорооны дарга, гишүүн, Үндэсний болон орон нутгийн аудитын газар, Авлигатай тэмцэх газрын удирдах, гүйцэтгэх албан тушаал, зэвсэгт хүчин, хилийн ба дотоодын цэрэг, онцгой байдал, тагнуул, төрийн тусгай хамгаалалт, цагдаа, шүүхийн шийдвэр гүйцэтгэх, шүүхийн шинжилгээний байгууллагын удирдлага, дипломат албан тушаал, зэвсэгт хүчин, хилийн ба дотоодын цэрэг, онцгой байдал, тагнуул, төрийн тусгай хамгаалалт, цагдаа, хэрэг бүртгэх, мөрдөн байцаах, шүүхийн шийдвэр гүйцэтгэх байгууллагын офицер, ахлагч, шүүхийн шийдвэр гүйцэтгэгч, гаалийн байцаагч, шүүхийн шинжилгээний байгууллагын шинжээч, мэргэжилтэн, хуульд заасан бусад албан тушаал” хамаарахаар байна.

Тодруулбал, Үндэсний аюулгүй байдлын тухай хуульд зааснаас гадна Төрийн албаны тухай хуулийн 13 дугаар зүйлийн 13.1 дэх хэсэгт “Төрийн тусгай албан тушаалд Монгол Улсын Үндсэн хууль, бусад хуульд заасан журмын дагуу үндэсний болон хүн амын аюулгүй байдлыг хангах, нийгмийн хэв журам болон хууль дээдлэх үндсэн зарчмыг сахиулахтай холбогдсон төрийн тусгай чиг үүргийг хэрэгжүүлэх дараахь албан тушаал хамаарна” гэж, мөн зүйлийн 13.1.7-д “хуульд заасан бусад албан тушаал” гэж тус тус заасны дагуу гадаадын иргэн, харьяатын алба нь үндэсний аюулгүй байдлыг хангах, нийгмийн хэв журам, хууль дээдлэх үндсэн зарчмыг сахиулахтай холбогдсон төрийн тусгай чиг үүргийг хэрэгжүүлж байна. Гэтэл үндэсний аюулгүй байдлыг хангах, хууль сахиулах чиг үүрэг бүхий энэхүү албыг Гадаадын иргэний эрх зүйн байдлын тухай хууль, Харьяатын тухай хуульд төрийн захиргааны байгууллага байхаар заасан нь ойлгомжгүй байна.

 Гадаадын иргэн, харьяатын асуудлыг зохицуулах, хэрэгжүүлэхэд оролцож байгаа байгууллагуудыг харахад дийлэнх олонх нь тусгай албанд хамаарч байгаагаас гадна гадаадын иргэн, харьяатын асуудлыг эрхлэх төрийн захиргааны байгууллага, түүний алба хаагч нь Монгол Улсын Үндсэн хуулиар баталгаажсан хүний халдашгүй чөлөөтэй байх эрх, эрх чөлөөг хуульд заасан үндэслэлээр хязгаарлах, эрхэнд халдах, чиг үүргээ хэрэгжүүлэх хүрээнд тусгай хэрэгсэл, мэх ашиглах эрхтэй байгаа нь тус алба төрийн захиргааны гэхээс илүүтэй төрийн тусгай албаны чиг үүргийг гүйцэтгэж байна гэж үзэхээр байна.

Үүнээс харахад гадаадын иргэн, харьяатын асуудал эрхлэх алба нь Монгол Улсын үндэсний аюулгүй байдлыг хангах тусгайлсан чиг үүргийн хүрээнд хууль сахиулах тэргүүлэх салбарын нэг байх нь зайлшгүй бөгөөд төрөөс эрх зүйн баталгаа, чиг үүргээ хэрэгжүүлэх нөхцөл бололцоог хангах, зохицуулах шаардлагатай салбар болох нь тодорхой харагдана.

 Дээр дурдсанаас дүгнэхэд энэхүү албыг төрийн захиргааны алба, эсхүл төрийн тусгай алба эсэх асуудлыг тодорхой болгох шаардлагатайг харуулж байна.

 **1.2.Асуудлаар эрх, хууль ёсны ашиг сонирхол нь хөндөгдөж байгаа бүлгийг тогтоох:**

Монгол Улсын Үндсэн хуулийн Арван тавдугаар зүйлд “1.Монгол Улсын иргэний харьяалал хийгээд харьяат болох, харьяатаас гарах үндэслэл, журмыг гагцхүү хуулиар тогтооно. 2.Монгол Улсын иргэнийг харьяатаас хасах, эх орноосоо хөөх, өөр улсад шилжүүлэн өгөхийг хориглоно.” гэж, мөн хуулийн Арван наймдугаар зүйлд “1.Монгол Улсын нутаг дэвсгэрт байгаа гадаадын иргэний эрх, үүргийг Монгол Улсын хууль, уул иргэнийг харьяалсан улстай байгуулсан гэрээгээр тогтооно. 2.Монгол Улс олон улсын гэрээгээр гадаадын иргэний эрх, үүргийг тодорхойлохдоо уул иргэнийг харьяалсан улстай энэ талаар харилцан адил байх зарчим баримтална. 3.Монгол Улс нутаг дэвсгэртээ байгаа харьяалалгүй хүний эрх, үүргийг өөрийн хуулиар тогтооно. 4.Үзэл бодол, улс төрийн хийгээд шударга ёсны бусад үйл ажиллагааныхаа улмаас хавчигдан мөшгөгдсөн гадаадын иргэн, харьяалалгүй хүн үндэслэл бүхий хүсэлт гаргавал Монгол Улсад орогнох эрх олгож болно. 5.Үндсэн хуулийн арван зургадугаар зүйлд заасан Монгол Улсын иргэний үндсэн эрх, эрх чөлөөг тус улсын нутаг дэвсгэрт байгаа гадаадын иргэн, харьяалалгүй хүнд эдлүүлэхдээ Монгол Улсын нэгдэн орсон олон улсын гэрээнд заасан хүний салшгүй эрхээс бусад эрхийн хувьд үндэсний болон хүн амын аюулгүй байдлыг хангах, нийгмийн хэв журмыг хамгаалахын тулд хуулиар зохих хязгаарлалт тогтоож болно.” гэж, Үндэсний аюулгүй байдлын тухай хуулийн 7 дугаар зүйлийн 7.1 дэх хэсэгт “Монгол Улсын үндэсний аюулгүй байдлыг хангах тусгайлсан чиг үүрэгтэй байгууллагууд”, мөн зүйлийн 7.1.9 дэх заалтад “гадаадын иргэн, харьяатын асуудал эрхлэх алба” гэж, Гадаадын иргэний эрх зүйн байдлын тухай хуулийн 39 дүгээр зүйлийн 39.1 дэх хэсэгт “Гадаадын иргэний асуудал эрхэлсэн төрийн захиргааны байгууллага нь удирдах төв байгууллага, түүний хилийн боомт, орон нутаг дахь албадаас бүрдэнэ.” гэж, Харьяатын тухай хуулийн 20 дугаар зүйлийн 1 дэх хэсэгт “Монгол Улсын иргэний харьяалалтай холбогдсон асуудлаар гадаадын иргэн, харьяатын асуудал эрхэлсэн төрийн захиргааны байгууллага нь Монгол Улсын нутаг дэвсгэр дээр болон гадаад улсад оршин суугаа хүний хүсэлтийг хүлээн авч, шийдвэрлүүлэхээр холбогдох бусад бичиг баримт, саналын хамт Монгол Улсын Ерөнхий сайдад танилцуулснаар Ерөнхийлөгчид өргөн барина.”, мөн зүйлийн 2 дахь хэсэгт “Монгол Улсын иргэний харьяаллын асуудлаар гарсан шийдвэрийн дагуу Монгол Улсын харьяат болсон, харьяатаас гарсан, иргэний харьяаллаа сэргээн тогтоолгосон, иргэний харьяаллаа алдсан хүний нэгдсэн бүртгэлийг гадаадын иргэн, харьяатын асуудал эрхэлсэн төрийн захиргааны байгууллага хөтөлнө.” гэж, Төрийн албаны тухай хуулийн 13 дугаар зүйлийн 13.1 дэх хэсэгт “Төрийн тусгай албан тушаалд Монгол Улсын Үндсэн хууль, бусад хуульд заасан журмын дагуу үндэсний болон хүн амын аюулгүй байдлыг хангах, нийгмийн хэв журам болон хууль дээдлэх үндсэн зарчмыг сахиулахтай холбогдсон төрийн тусгай чиг үүргийг хэрэгжүүлэх дараах албан тушаал хамаарна” гэж, мөн зүйлийн 13.1.7 дахь заалтад “хуульд заасан бусад албан тушаал” гэж тус тус заасан байгаа тул гадаадын иргэн, харьяатын асуудлыг зохицуулах ажиллагааны оролцогч дараах бүлгийн эрх ашиг хөндөгдөнө:

Хүснэгт 3

|  |  |  |
| --- | --- | --- |
| **№** | **Эрх ашиг нь хөндөгдөж байгаа бүлэг** | **Тэдний эрх, ашиг сонирхолд ямар байдлаар** **нөлөөлж байгаа байдал** |
| 1 | Иргэд | Монгол Улсын Үндсэн хууль болон бусад хуулийн зохицуулалтаас харахад гадаадын иргэн, иргэний харьяаллын асуудалд оролцогч иргэдийн эрх ашиг илүүтэй хөндөгдөхөөр байна. Иймд эдгээр иргэдийн эрх ашгийг хамгаалах, дэмжлэг үзүүлэхэд эерэг нөлөө үзүүлэх талтай.  |
| 2 | Хуулийн этгээд | Гадаадын иргэний эрх зүйн байдлын тухай хуулийн 13.2-т “Монгол Улсын визийн төвийн үйл ажиллагааг олон улс, эсхүл тухайн улсдаа энэ төрлийн үйл ажиллагаа явуулах тусгай зөвшөөрөлтэй хуулийн этгээдээр гүйцэтгүүлнэ.” гэж заасан үйл ажиллагаанд хуулийн этгээдийн үйл ажиллагаа хамаарахаар байна. Харин энэхүү судалгааны хүрээнд төрийн захиргааны албыг төрийн тусгай албанд хамаарах эсэх асуудлыг судлах ба Монгол Улсын Үндсэн хууль болон бусад хуулиас харахад уг асуудалд хамаарах эрх, ашиг нь хөндөгдөх хуулийн этгээд байхгүй байна.  |
| 3 | Төр, төрийн албан хаагч | Монгол Улсын Үндсэн хууль болон бусад хуулиас харахад гадаадын иргэн, харьяатын асуудлыг эрхлэх байгууллага нь төрийн захиргааны байгууллага буюу Гадаадын иргэн, харьяатын газар байна. Иймд тус газар, түүний албан хаагчдын эрх ашгийг хамгаалах, эрх зүйн баталгааг дээшлүүлэхэд чиглэх эерэг нөлөө үзүүлэхээр байна.  |

Гадаадын иргэн, харьяатын асуудлыг зохицуулах зохицуулалтад хамаарах дээр дурдсан иргэд, байгууллагын хэвийн үйл ажиллагаа болон төрийн албан хаагч хууль, журмын дагуу ажиллах нөхцөлд нөлөөлөх боломжтой юм.

 **1.3.Асуудлыг үүсгэж буй шалтгаан нөхцөлийг тогтоох:**

 Холбогдох эрх зүйн зохицуулалтаас үзэхэд гадаадын иргэн, харьяатын алба нь үндэсний аюулгүй байдлыг хангах тусгайлсан чиг үүрэг хэрэгжүүлэгч хууль сахиулах байгууллагын шинжтэй байх ба түүний албан хаагчид нь шаардлагатай тохиолдолд Монгол Улсын Үндсэн хуулиар хамгаалагдсан хүний халдашгүй, чөлөөтэй байх эрх, эрх чөлөөнд халдах, тусгай хэрэгсэл, мэх хэрэглэх эрх бүхий албан хаагчид байгаа нь Төрийн албаны тухай хуульд заасан төрийн тусгай алба, төрийн тусгай албан тушаалд хамаарахаар байх боловч салбар харилцааг зохицуулсан хуульд төрийн захиргааны байгууллага байхаар хуульчилсан нь ойлгомжгүй байдлыг үүсгэхээс гадна албан хаагчдын эрх зүйн байдал, баталгаа нь тус албаны хэрэгжүүлж буй тусгай чиг үүрэгтэй харьцуулахад хангалттай биш байхаар байна.

**ХОЁР.АСУУДЛЫГ ШИЙДВЭРЛЭХ ЗОРИЛГЫГ**

**ТОДОРХОЙЛСОН БАЙДАЛ**

 Энэхүү үнэлгээний тайлангийн Нэгд заасан асуудлыг шийдвэрлэх хэрэгцээ, шаардлага урган гарч байгаатай холбогдуулан Аргачлалын 4-т заасны дагуу асуудлыг шийдвэрлэх ерөнхий зорилгыг дараах байдлаар тодорхойлж байна.

 **Зорилго:**

 “1.Гадаадын иргэн, харьяатын асуудал эрхэлсэн байгууллагыг төрийн тусгай албанд, түүний албан хаагчийг төрийн тусгай албан тушаалд хамруулах, төрийн тусгай албан тушаалд нийцэх эрх зүйн байдал, баталгаагаар хангах хууль, эрх зүйн орчныг бүрдүүлэх замаар чиг үүргээ хэрэгжүүлэх нөхцөл, бололцоогоор хангах”.

**ГУРАВ.АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН**

**ЭЕРЭГ, СӨРӨГ ТАЛЫГ ХАРЬЦУУЛСАН БАЙДАЛ**

 Энэхүү үнэлгээний тайлангийн Нэгд заасан асуудлыг шийдвэрлэх боломжтой хувилбаруудыг тогтоож, Аргачлалын 5-д заасны дагуу “зорилгод хүрэх байдал” буюу “Гадаадын иргэн, харьяатын асуудал эрхэлсэн байгууллагыг төрийн тусгай албанд, түүний албан хаагчийг төрийн тусгай албан тушаалд хамруулах, төрийн тусгай албан тушаалд нийцэх эрх зүйн байдал, баталгаагаар хангах хууль, эрх зүйн орчныг бүрдүүлэх замаар чиг үүргээ хэрэгжүүлэх нөхцөл, бололцоогоор хангах” зорилгыг хангаж чадах эсэх, зардал, үр өгөөжийн харьцаа буюу хувилбарыг хэрэгжүүлэхтэй холбоотой гарах зардал, үзүүлэх эерэг өөрчлөлтийг харьцуулан судалж дараах дүгнэлтийг Аргачлалд заасны дагуу хүснэгтээр гаргах шаардлагатай боловч гадаадын иргэн, харьяатын асуудал эрхэлсэн байгууллагыг төрийн тусгай албанд, түүний албан хаагчийг төрийн тусгай албан тушаалд хамруулах, төрийн тусгай албан тушаалд нийцэх эрх зүйн байдал, баталгаагаар хангах асуудал нь Монгол Улсын Үндсэн хуулийн Арван тавдугаар зүйлд “1.Монгол Улсын иргэний харьяалал хийгээд харьяат болох, харьяатаас гарах үндэслэл, журмыг гагцхүү хуулиар тогтооно.” гэж, мөн хуулийн Арван наймдугаар зүйлд “3.Монгол Улс нутаг дэвсгэртээ байгаа харьяалалгүй хүний эрх, үүргийг өөрийн хуулиар тогтооно”, мөн зүйлийн 5-д “Үндсэн хуулийн арван зургадугаар зүйлд заасан Монгол Улсын иргэний үндсэн эрх, эрх чөлөөг тус улсын нутаг дэвсгэрт байгаа гадаадын иргэн, харьяалалгүй хүнд эдлүүлэхдээ Монгол Улсын нэгдэн орсон олон улсын гэрээнд заасан хүний салшгүй эрхээс бусад эрхийн хувьд үндэсний болон хүн амын аюулгүй байдлыг хангах, нийгмийн хэв журмыг хамгаалахын тулд хуулиар зохих хязгаарлал тогтоож болно.” гэж, Үндэсний аюулгүй байдлын тухай хуулийн 7.1-д “Монгол Улсын үндэсний аюулгүй байдлыг хангах тусгайлсан чиг үүрэгтэй байгууллагууд”, мөн зүйлийн 7.1.9-д “гадаадын иргэн, харьяатын асуудал эрхлэх алба” гэж, Гадаадын иргэний эрх зүйн байдлын тухай хуулийн 39.1-д “Гадаадын иргэний асуудал эрхэлсэн төрийн захиргааны байгууллага нь удирдах төв байгууллага, түүний хилийн боомт, орон нутаг дахь албадаас бүрдэнэ.” гэж, Харьяатын тухай хуулийн 20 дугаар зүйлийн 1-д “Монгол Улсын иргэний харьяалалтай холбогдсон асуудлаар гадаадын иргэн, харьяатын асуудал эрхэлсэн төрийн захиргааны байгууллага нь Монгол Улсын нутаг дэвсгэр дээр болон гадаад улсад оршин суугаа хүний хүсэлтийг хүлээн авч, шийдвэрлүүлэхээр холбогдох бусад бичиг баримт, саналын хамт Монгол Улсын Ерөнхий сайдад танилцуулснаар Ерөнхийлөгчид өргөн барина.”, мөн зүйлийн 2-т “Монгол Улсын иргэний харьяаллын асуудлаар гарсан шийдвэрийн дагуу Монгол Улсын харьяат болсон, харьяатаас гарсан, иргэний харьяаллаа сэргээн тогтоолгосон, иргэний харьяаллаа алдсан хүний нэгдсэн бүртгэлийг гадаадын иргэн, харьяатын асуудал эрхэлсэн төрийн захиргааны байгууллага хөтөлнө.” гэж, Төрийн албаны тухай хуулийн 13.1-д “Төрийн тусгай албан тушаалд Монгол Улсын Үндсэн хууль, бусад хуульд заасан журмын дагуу үндэсний болон хүн амын аюулгүй байдлыг хангах, нийгмийн хэв журам болон хууль дээдлэх үндсэн зарчмыг сахиулахтай холбогдсон төрийн тусгай чиг үүргийг хэрэгжүүлэх дараах албан тушаал хамаарна” гэж, мөн зүйлийн 13.1.7-д “хуульд заасан бусад албан тушаал” гэж тус тус заасан байгаа нь хүний үндсэн эрх, эрх чөлөөнд хязгаарлалт тогтоох байгууллагын эрх зүйн байдал, түүний баталгаа, тодорхой шалгуур тавих асуудлыг хөндөх тул Аргачлалын 5.4.2-т "тухайн асуудлыг гагцхүү хуулиар зохицуулах шаардлагатай болохыг Үндсэн хуульд онцлон заасан бол” гэж заасны дагуу “хууль тогтоомжийн төсөл боловсруулах” хувилбарыг шууд сонгож, гадаадын иргэн, харьяатын асуудал эрхэлсэн байгууллагыг төрийн тусгай албанд хамруулах, эрх зүйн байдал, баталгаагаар хангах хууль, эрх зүйн орчныг бүрдүүлэх зорилгод нийцүүлэн зохицуулалтыг хуулийн төсөл хэлбэрээр боловсруулах шаардлагатай байна.

**ДӨРӨВ.ЗОХИЦУУЛАЛТЫН ХУВИЛБАРУУДЫН**

**ҮР НӨЛӨӨГ ТАНДАН СУДАЛСАН БАЙДАЛ**

Аргачлалын 5.4-т заасны дагуу “хуулийн төсөл боловсруулах” нэг хувилбарыг шууд сонгосон ба үүнтэй холбогдуулан сонгосон нэг хувилбарын үр нөлөөг Аргачлалын 6-д заасны дагуу ерөнхий асуултуудад хариулах замаар дүгнэлтийг нэгтгэн гаргалаа.

*Жич: Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур асуултын дагуу тандсан байдлыг үнэлгээний тайланд хавсаргасан хавсралт хүснэгт 1, 2, 3, 4-өөс үзнэ үү.*

**4.1.Хүний эрхэд үзүүлэх үр нөлөө**

“Хуулийн төсөл боловсруулах” хувилбарын хүрээнд гадаадын иргэн, харьяатын асуудал эрхэлсэн байгууллагыг төрийн тусгай албанд хамруулах, эрх зүйн байдал, баталгаагаар хангах хууль, эрх зүйн орчныг бий болгохдоо Үндсэн хуульд заасан хүний үндсэн эрх, эрх чөлөөг хязгаарлах арга хэмжээг зохицуулах хуулийн төслүүдтэй уялдуулан боловсруулна.

Ийнхүү боловсруулахдаа дээрх хүний эрх, эрх чөлөөг хөндөж байгаа ажиллагаа МУ-ын Үндсэн хууль, бусад хууль, нэгдэн орсон олон улсын гэрээ, конвенци зэрэгт нийцэж байгаа эсэхэд анхаарч хүний эрх, эрх чөлөө зөрчигдөх эрсдэлээс хамгаалах, хариуцлагыг нэмэгдүүлэх зэргээр гадаадын иргэн, харьяатын асуудал эрхэлсэн байгууллагыг төрийн тусгай албанд хамруулах, эрх зүйн байдал, баталгаагаар хангах хууль, эрх зүйн орчныг бүрдүүлэхийг дэмжихэд чиглэсэн зохицуулалтыг бий болгоно.

Иймд эдгээр асуудлыг цогцоор шийдвэрлэхийн тулд хуулиар зохицуулах нь илүү үр нөлөөтэй байна.

**4.2.Эдийн засагт үзүүлэх үр нөлөө**

“Хуулийн төсөл боловсруулах” хувилбар нь дотоодын болон гадаадын аж ахуйн нэгж, байгууллага дэлхийн болон дотоодын зах зээл дээр өрсөлдөх чадвар, тогтвортой байдал, тэдний үйлдвэрлэлийн болон захиргааны зардал, макро эдийн засгийн хүрээнд, мэдээлэх үүргийн улмаас үүсч байгаа захиргааны зардлын ачаалал, өмчлөх эрх, өрхийн орлого, зарлага, олон улсын харилцаа зэрэгт сөрөг нөлөө үзүүлэхгүй нь Аргачлалын 6.2-т заасан эдийн засагт үзүүлэх үр нөлөөний суурь асуултын хариулт /Хавсралт хүснэгт 2/-аас харагдаж байна.

Мөн асуултын хариултаас харахад “хуулийн төсөл боловсруулах” хувилбарыг сонгон хэрэгжүүлэхтэй холбогдуулан тусгайлсан зардал гарахгүй бөгөөд Монгол Улсын Үндсэн хуульд заасан хүний эрх, эрх чөлөө, үндэсний аюулгүй байдлыг хангахад чиглэх төрийн чиг үүргийг хэрэгжүүлэх, зайлшгүй хуулиар зохицуулах харилцаа учраас эдгээрт хяналт тавих чиг үүргийг хариуцсан төрийн байгууллагын одоо хэрэгжүүлж байгаа эрх хэмжээ, чиг үүргийн хүрээнд илүү тодорхой зохицуулах, иргэд, хуулийн этгээдэд чирэгдэл үүсгэхгүй байх нөхцөлийг бүрдүүлэх замаар одоо хэрэгжүүлж байгаа хуулийг дээр дурдсан хуулиудад нийцүүлж боловсруулах боломжтой харагдаж байна.

**4.3.Нийгэмд үзүүлэх үр нөлөө**

“Хуулийн төсөл боловсруулах” хувилбарын хувьд Аргачлалын 6.2-т заасан нийгэмд үзүүлэх үр нөлөөний суурь асуултын хариулт /Хавсралт хүснэгт 3/-аас харахад нийгэмд үзүүлэх ямар нэг сөрөг үр нөлөө байхгүй ба төрийн байгууллага хуулиар хүлээсэн тусгайлсан чиг үүргээ хэрэгжүүлэх боломж сайжирч, төрийн албан хаагчдын хуулиар хүлээсэн чиг үүргээ хэрэгжүүлэхэд болон төрийн үйлчилгээний чанар, хүртээмжид эерэгээр нөлөөлөхөөр байна.

**4.4.Байгаль орчинд үзүүлэх үр нөлөө**

Аргачлалын 6.2-т заасан байгаль орчинд үзүүлэх үр нөлөөний суурь асуултын хариулт /Хавсралт хүснэгт 4/-аас харахад “хуулийн төсөл боловсруулах” хувилбар байгаль орчинд ямар нэгэн шууд болон шууд бус сөрөг нөлөө үзүүлэхгүй.

**4.5.Монгол Улсын Үндсэн хууль, Монгол Улсын олон улсын гэрээ,**

**бусад хуультай нийцэж байгаа эсэх**

 Аргачлалын 5.4.2-т “тухайн асуудлыг гагцхүү хуулиар зохицуулах шаардлагатай болохыг Үндсэн хуульд онцлон заасан бол” гэж заасны дагуу “хууль тогтоомжийн төсөл боловсруулах” хувилбарыг шууд сонгосон.

 Тодруулбал, Гадаадын иргэн, харьяатын асуудал эрхэлсэн байгууллагыг төрийн тусгай албанд, түүний албан хаагчийг төрийн тусгай албан тушаалд хамруулах, төрийн тусгай албан тушаалд нийцэх эрх зүйн байдал, баталгаагаар хангах асуудал нь Монгол Улсын Үндсэн хуулийн Арван тавдугаар зүйлд “1.Монгол Улсын иргэний харьяалал хийгээд харьяат болох, харьяатаас гарах үндэслэл, журмыг гагцхүү хуулиар тогтооно.” гэж, мөн хуулийн Арван наймдугаар зүйлд “3.Монгол Улс нутаг дэвсгэртээ байгаа харьяалалгүй хүний эрх, үүргийг өөрийн хуулиар тогтооно”, мөн зүйлийн 5-д “Үндсэн хуулийн арван зургадугаар зүйлд заасан Монгол Улсын иргэний үндсэн эрх, эрх чөлөөг тус улсын нутаг дэвсгэрт байгаа гадаадын иргэн, харьяалалгүй хүнд эдлүүлэхдээ Монгол Улсын нэгдэн орсон олон улсын гэрээнд заасан хүний салшгүй эрхээс бусад эрхийн хувьд үндэсний болон хүн амын аюулгүй байдлыг хангах, нийгмийн хэв журмыг хамгаалахын тулд хуулиар зохих хязгаарлал тогтоож болно.” гэж, Үндэсний аюулгүй байдлын тухай хуулийн 7.1-д “Монгол Улсын үндэсний аюулгүй байдлыг хангах тусгайлсан чиг үүрэгтэй байгууллагууд”, мөн зүйлийн 7.1.9-д “гадаадын иргэн, харьяатын асуудал эрхлэх алба” гэж заасан нь хүний үндсэн эрх, эрх чөлөөнд хязгаарлалт тогтоох, тогтоосон хязгаарлалтыг хэрэгжүүлэх төрийн чиг үүргийг хуулиар зохицуулах асуудлыг хөндөх тул “тухайн асуудлыг гагцхүү хуулиар зохицуулах шаардлагатай болохыг Үндсэн хуульд онцлон заасан бол хууль тогтоомжийн төсөл боловсруулах хувилбарыг шууд сонгоно” гэж заасантай нийцэж байна.

 Түүнчлэн “хуулийн төсөл боловсруулах” хувилбар нь Монгол Улсын Үндсэн хууль болон Монгол Улсын олон улсын гэрээний шаардлагад нийцсэн төдийгүй өнөөдөр үйлчилж байгаа бусад хууль тогтоомжийг аливаа хэлбэрээр зөрчөөгүй хэмээн дүгнэж байна.

 **ТАВ.ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ**

Аргачлалын 7-д зааснаар хувилбаруудын эерэг болон сөрөг талуудыг

* Зорилгод хүрэх байдал;
* Зардал, үр өгөөжийн харьцаа;
* Хүний эрх, эдийн засагт, нийгэм, байгаль орчинд үзүүлэх үр нөлөө;
* Хууль тогтоомжтой нийцэж буй эсэх;
* Гарч болох сөрөг үр дагавар, түүнийг арилгах хувилбар байгаа эсэх

гэсэн шалгуураар дахин нягтлан үзэж, дүгнэлт гаргахаар заасан боловч Аргачлалын 5.4.2-т “тухайн асуудлыг гагцхүү хуулиар зохицуулах шаардлагатай болохыг Үндсэн хуульд онцлон заасан бол” гэж заасны дагуу “хууль тогтоомжийн төсөл боловсруулах” гэсэн ганц хувилбарыг шууд сонгосон байна.

 Иймд Аргачлалын 7.1-д заасны дагуу зохицуулалтын хувилбар тус бүрийн эерэг болон сөрөг үр нөлөөг хооронд нь харьцуулж дүгнэх хэсгийг хийх шаардлагагүй байна.

**ЗУРГАА.ОЛОН УЛСЫН БОЛОН БУСАД УЛСЫН ХУУЛЬ,**

**ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

Хуулийн төсөл боловсруулах хувилбар сонгогдсон тохиолдолд Хууль тогтоомжийн тухай хуулийн 13 дугаар зүйлийн 13.2.6 дахь заалтад “шаардлагатай тохиолдолд тухайн асуудлаар бусад улсын эрх зүйн зохицуулалтын талаарх судалгаа хийх” гэж, Аргачлалын 8.1-д “Хууль тогтоомжийн төсөл боловсруулах хувилбар сонгогдсон тохиолдолд тухайн зохицуулалтын талаарх олон улсын эрх зүйн холбогдох зохицуулалт, бусад улсын адил төстэй хууль тогтоомжийн харьцуулсан судалгааг хийнэ.” гэж тус тус заасны дагуу олон улсын эрх зүйн холбогдох зохицуулалт, бусад улсын адил төстэй хууль тогтоомжийн зохицуулалтыг судлах зорилгоор цагаачлал, гадаадын иргэний асуудлаар АНУ-ын зохицуулалтыг судлахаар дараах шалгуураар сонгон авсан:

- АНУ нь эрх зүйн соёл, тогтолцоо, түүх, газар зүйн байршлын хувьд Монгол Улстай төстэй биш боловч гадаадын иргэн, цагаачлалын талаар идэвхтэй бодлого баримталдаг томоохон улсын нэг[[2]](#footnote-2) учир тус улсын зохицуулалтыг судлахаар сонгов.

 Хууль зүйн үндэсний хүрээлэнгээс хийсэн “Гадаадын иргэний эрх зүйн байдлын тухай хуулийн төсөлд хийх хавсрага судалгаа”-ны тайланд АНУ гадаадын иргэн, цагаачлалын асуудлаар хэд хэдэн хууль баталж байснаас Цагаачлалын болон харьяатын тухай хууль /Immigration and natiolaty act of 1952/, Дотоодын аюулгүй байдлын тухай хууль /Homeland Security Act of 2002/-ууд нь АНУ-ын цагаачлалын албаны удирдлага, зохион байгуулалтын чухал нөлөө бүхий хуулиуд гэж дурдаад, тус улсад цагаачлал, гадаадын иргэний асуудалтай холбоотой асуудал эрхэлдэг 22 байгууллага бий гэжээ.

 Эдгээрээс төрийн чиг үүргийг хэрэгжүүлэх удирдлага, зохион байгуулалттай холбоотой зарим чухал албыг онцолвол:

 “Төрийн департмент /Department of State/- АНУ-ын гадаад явдлын яам. Хилийн чанадад суугаа дипломат болон консулын төлөөлөгчийн газраараа дамжуулан АНУ-д ирэх нутаг дэвсгэр дээр түр буюу байнга оршин суухыг хүссэн гадаадын хүмүүсийн асуудлыг хариуцан шийдвэрлэдэг.

 Дотоодын аюулгүй байдлын департмент /Department of Homeland Security/-тус байгууллага 2002 онд батлагдсан хуулийн дагуу байгуулагдсан ба түүний харьяанд цагаачлалын эрх зүйг хэрэгжүүлэх, хууль сахиулахад оролцдог 22 байгууллага байдаг. АНУ-ын харьяатын болон цагаачлалын алба /US Citizenship and Immigration Services/ -Дотоодын аюулгүй байдлын департаментын харьяанд байдаг ба цагаачлалын эрх зүйг бүхэлд нь сахиулах, хууль бус цагаачлалыг зогсоох, хууль ёсны цагаачлалд тусламж, дэмжлэг үзүүлэх, гадаадын иргэний байнга оршин суух эрх авах өргөдлийг хэлэлцэн шийдвэрлэх үүрэгтэй.

 Цагаачлалын болон гаалийн хууль сахиулах байгууллага /US Immigration and Customs Enforcement/ -эрүүгийн хэрэгт холбогдсон гадаадын иргэнийг хорих, саатуулах, албадан гаргах, контробанд гэх мэт хууль бус ажиллагааг зогсоох, цагаачлалын давуу байдлыг бууруулах, хуурамч баримт бичиг ашиглах ажиллагааг шалгах, гүйцэтгэх ажил хийх зэрэг үүргийг гүйцэтгэдэг байна.”[[3]](#footnote-3)

 Энэхүү судалгаанд дурдсан Төрийн департмент /Department of State/- АНУ-ын гадаад явдлын яам[[4]](#footnote-4), Дотоодын аюулгүй байдлын департмент /Department of Homeland Security/[[5]](#footnote-5), АНУ-ын харьяатын болон цагаачлалын алба /US Citizenship and Immigration Services/[[6]](#footnote-6), Цагаачлалын болон гаалийн хууль сахиулах байгууллага /US Immigration and Customs Enforcement/[[7]](#footnote-7) зэрэг байгууллагын албан ёсны цахим хуудсанд эдгээр байгууллага нь дотоодын аюулгүй байдлыг хангах, гадаад бодлогыг хэрэгжүүлэх тусгай чиг үүргийн байгууллагууд байх ба зарим нь хууль сахиулах чиг үүрэг бүхий агентлаг байна.

 - Хүний эрхийн хамгийн наад захын эрх нь хувь хүн иргэний харьяалалтай байх явдал гэдгийг олон улсын хүний эрх, эрх чөлөөний тухай баримт бичгээр баталгаажуулсан байдаг тул гадаадын иргэн, иргэний харьяаллын асуудлаар Олон улсын гэрээ, конвенцийг сонгон, гадаадын иргэн, харьяатын асуудлын эрхлэх байгууллагын статустай холбоотой зохицуулалт стандарт байгаа эсэхийг судлахад олон улсын баримт бичиг нь ихэвчлэн хүний наад захын эрх, эрх чөлөөг хамгаалах, хангахад чиглэсэн байна. Жишээлбэл:

“Хүний эрхийн түгээмэл тунхаглал-энэхүү тунхаглалаар хүний үндсэн эрх, эрх чөлөөг зааж, гагцхүү зарим эрхэд хуульд заасны дагуу эрх бүхий этгээд хуульд заасан журмын дагуу халдах, хязгаарлах талаар тусгасан нь гадаадын иргэн, харьяатын асуудал эрхлэх албаны зарим чиг үүрэгтэй холбоотой байна.

Иргэний болон улс төрийн эрхийн тухай олон улсын пакт- Энэхүү Пактад оролцогч аль нэг улсын нутаг дэвсгэрт хууль ёсоор оршин суугаа гадаадын иргэнийг гагцхүү хуулийн дагуу гаргасан шийдвэрийг хэрэгжүүлэх үүднээс албадан гаргаж болох бөгөөд үндэсний аюулгүй байдлыг хамгаалах зайлшгүй шалтгаанаас бусад тохиолдолд албадан гаргахыг эсэргүүцсэн үндэслэл, шалтгаанаа танилцуулах, эрх бүхий байгууллага буюу түүнээс тусгайлан томилсон этгээд буюу этгээдүүдээр хэргээ дахин хянуулах, түүнчлэн энэ зорилгоор ийнхүү эрх бүхий  байгууллага,  этгээд буюу этгээдүүдэд өөрийгөө төлөөлүүлж хандах эрхтэй гэж зааж, гадаадын иргэн, харьяатын асуудал эрхлэх албаны чиг үүрэгт хамаарах албадан гаргах, эрх, эрх чөлөөг нь хязгаарлах зохицуулалтын олон улсын стандартыг тусгасан байна.”

Эдгээрээс дүгнэхэд гадаадын иргэн, харьяатын асуудал нь НҮБ-ын хүний эрх, эрх чөлөөг хамгаалах, хангах зорилго бүхий гол баримт бичгүүд, Монгол Улсын Үндсэн хуулиар баталгаажсан хүний суурь эрх, эрх чөлөөтэй холбоотой асуудал байх бөгөөд төрийн байгууллага энэхүү эрх, эрх чөлөөг хязгаарлах аливаа арга хэмжээг авах ажиллагаа нь хууль сахиулах чиг үүрэгт хамаарч байна. Үүний нэг илрэл нь АНУ-ын гадаадын иргэн, харьяатын асуудалтай холбоотой зохицуулалт, төрийн байгууллагын чиг үүргийг судлахад хууль сахиулах тусгай чиг үүрэг болох нь харагдаж байна.

Манай улсын гадаадын иргэн, харьяатын асуудал эрхлэх алба нь цагдаа, гааль, хил, дипломат алба гэх мэт үндэсний аюулгүй байдлыг хангах тусгайлсан чиг үүрэг бүхий бусад байгууллагын нэгэн адил хуульд заасан тохиолдолд хүний үндсэн эрх, эрх чөлөөг хязгаарлах арга хэмжээ авах зэрэг тусгай ажиллагаа хэрэгжүүлдэг хууль сахиулах чиг үүрэг бүхий алба болох нь энэхүү судалгаанаас харагдаж байна.

**ДОЛОО.ЗӨВЛӨМЖ**

 Аргачлалын 9-д заасны дагуу энэхүү үнэлгээний тайлангийн 5 дахь хэсгийн “Зохицуулалтын хувилбаруудыг харьцуулсан дүгнэлт”, 6 дахь хэсгийн “Олон улсын болон бусад улсын хууль, эрх зүйн зохицуулалттай харьцуулсан байдал” зэргийг харьцуулан Гадаадын иргэн, харьяатын асуудал эрхэлсэн байгууллагыг төрийн тусгай албанд, түүний албан хаагчийг төрийн тусгай албан тушаалд хамруулах, төрийн тусгай албан тушаалд нийцэх эрх зүйн байдал, баталгаагаар хангах хууль, эрх зүйн орчныг бүрдүүлэх замаар чиг үүргээ хэрэгжүүлэх нөхцөл, бололцоогоор хангах зорилгын хүрээнд дараах зөвлөмжийг боловсрууллаа. Үүнд:

 1.Үндэсний аюулгүй байдлын тухай хуульд нийцүүлэн гадаадын иргэн, харьяатын асуудал эрхэлсэн төрийн захиргааны байгууллагыг төрийн тусгай алба болохыг холбогдох хуульд тусгах талаар хуулийн төсөл санаачлах.

 2.Дээрх хуулийн төслийг санаачлахтай холбогдуулан төрийн тусгайлсан чиг үүргийг хэрэгжүүлэх хүрээнд тус байгууллагын албан хаагчийг төрийн тусгай албан тушаалд хамруулах, эрх зүйн байдал, нийгэм, эдийн засгийн баталгааг бусад хууль сахиулах байгууллагын албан хаагчидтай дүйцүүлэн сайжруулах талаар хуулийн төсөлд тусгах.

---оОо---

**Хүний эрх, эдийн засаг, нийгэм, байгаль орчинд үзүүлэх**

**үр нөлөөний үнэлгээ**

Гадаадын иргэн, харьяатын асуудал эрхлэх алба төрийн тусгай албанд хамаарах эсэх асуудлаар хууль, эрх зүйн орчныг боловсронгуй болгох хэрэгцээ, шаардлагыг урьдчилан тандан судлах үнэлгээний тайлангийн хавсралт 1

**ХҮНИЙ ЭРХЭД ҮЗҮҮЛЭХ ҮР НӨЛӨӨ**

(Хүснэгт 1)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1. **Хүний эрхийн суурь зарчмуудад нийцэж буй эсэх**
 | **1.1. Ялгаварлан гадуурхахгүй ба тэгш байх**  |
| 1.1.1.Ялгаварлан гадуурхахыг хориглох эсэх | **Тийм** | Үгүй | ялгаварлан гадуурхах зохицуулалт тусаагүй |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | ялгаварлан гадуурхах зохицуулалт тусаагүй |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | Тийм | **Үгүй**  | Энэ нь гадаадын иргэн, харьяатын газрын албан хаагчдын эрх зүйн байдлыг дээрдүүлэх, улмаар хүний эрх, эрх чөлөөг хангахад чиглэж буй арга хэмжээ мөн хэдий ч түр тусгай арга хэмжээ биш. |
| **1.2. Оролцоог хангах** |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | Үгүй | Аргачлалд заасны дагуу шууд хуулийн төсөл боловсруулах хувилбарыг сонгосон.  |
|  1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх  | **Тийм** | Үгүй | Аргачлалд заасны дагуу шууд хуулийн төсөл боловсруулах хувилбарыг сонгосон. |
| **1.3. Хууль дээдлэх зарчим ба сайн засаглал хариуцлага** |
| 1.3.1.Зохицуулалтыг бий болгосноор хүний эрхийг хөхүүлэн дэмжих, хангах, хамгаалах явцад ахиц дэвшил гарах эсэх | **Тийм** | Үгүй | Аргачлалд заасны дагуу шууд хуулийн төсөл боловсруулах хувилбарыг сонгосон.  |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | **Тийм** | Үгүй | Хуулиар зохицуулахаар Үндсэн хуульд заасан нь эрүүл, аюулгүй орчинд ажиллаж амьдрах, хүний халдашгүй, чөлөөтэй байх эрхийг хангах нөхцөл, боломжийг бүрдүүлэхэд чиглэсэн.  |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | **Тийм** | Үгүй | Хууль зөрчсөн тохиолдолд Зөрчлийн тухай хууль, Эрүүгийн хууль, Төрийн албаны тухай хуульд заасан хариуцлага хүлээлгэхээр тусгана.  |
| 1. **Хүний эрхийг**

**хязгаарласан зохицуулалт агуулсан эсэх** | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх  | **Тийм** | Үгүй | Энэ хуулиар хүний эрх, хууль ёсны ашиг сонирхлын эсрэг зохицуулалт тусахгүй.  |
| 2.2. Хязгаарлалт тогтоох нь зайлшгүй эсэх  | **Тийм** | Үгүй | Энэ хуулиар хүний эрх, хууль ёсны ашиг сонирхлын эсрэг зөрчил үйлдсэн этгээдэд хариуцлага тооцох асуудлыг тусгана.  |
| 1. **Эрх агуулагч**
 | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй | Хуулийн үйлчлэлд иргэд, төрийн байгууллага хамаарна.  |
| 3.2. Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Үгүй  |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | **Тийм** | Үгүй | Хуулийн төсөл боловсруулах хувилбарын хүрээнд эрх агуулагчдын эрх ашгийг хамгаалсан зохицуулалтыг тусгана.  |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | **Тийм** | Үгүй | Хуулийн төсөл боловсруулах хувилбарын хүрээнд хязгаарласан зохицуулалт хуулийн төсөлд тусгагдахгүй.  |
| **Үүрэг хүлээгч** | 4.1.Үүрэг хүлээгчдийг тодорхойлсон эсэх | **Тийм** | Үгүй | Хуулийн төсөл боловсруулах хувилбарын хүрээнд зохицуулна.  |
| 1. **Жендэрийн**

**эрх тэгш байдлыг хангах тухай хуульд нийцүүлсэн эсэх**  | 5.1.Жендэрийн үзэл баримтлалыг тусгасан эсэх | **Тийм** | Үгүй | Хуулийн төсөл боловсруулах хувилбарын хүрээнд хүйсээр ялгаварлах асуудал тусгагдахгүй.  |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | Үгүй | Хуулийн төсөл боловсруулах хувилбарын хүрээнд Үндсэн хуульд зааасан тэгш эрх, шударга ёсны зарчимд нийцүүлнэ.  |

---оОо---

Гадаадын иргэн, харьяатын асуудал эрхлэх алба төрийн тусгай албанд хамаарах эсэх асуудлаар хууль, эрх зүйн орчныг боловсронгуй болгох хэрэгцээ, шаардлагыг урьдчилан тандан судлах үнэлгээний тайлангийн хавсралт 2

**ЭДИЙН ЗАСАГТ ҮЗҮҮЛЭХ ҮР НӨЛӨӨ**

(Хүснэгт 2)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Дэлхийн зах зээл дээр өрсөлдөх чадвар  | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | **Үгүй** |  Ямар нэгэн сөрөг нөлөө байхгүй |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | Тийм | **Үгүй** | Ямар нэгэн сөрөг нөлөө байхгүй |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **Үгүй** |  Ямар нэгэн сөрөг нөлөө байхгүй |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 2.4.Зах зээлд шинээр монополийг бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** |  Ямар нэгэн сөрөг нөлөө байхгүй |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** |  Ямар нэгэн сөрөг нөлөө байхгүй |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** |  Ямар нэгэн сөрөг нөлөө байхгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** |  Ямар нэгэн сөрөг нөлөө байхгүй |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | **Тийм** | Үгүй |  Ямар нэгэн сөрөг нөлөө байхгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | **Тийм** | Үгүй | Ямар нэгэн сөрөг нөлөө байхгүй |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | **Тийм** | Үгүй |  Ямар нэгэн сөрөг нөлөө байхгүй |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм | **Үгүй** |  Ямар нэгэн сөрөг нөлөө байхгүй |
| 7.3.Хэрэглэгчдийн эрх ашигт нөлөөлөх эсэх | **Тийм** | Үгүй |  Ямар нэгэн сөрөг нөлөө байхгүй |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | Үгүй |  Ямар нэгэн сөрөг нөлөө байхгүй |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | **Тийм** | Үгүй |  Ямар нэгэн сөрөг нөлөө байхгүй. |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | Тийм | **Үгүй** | Ямар нэгэн сөрөг нөлөө байхгүй |
| 9.3.Төрийн байгууллагад захиргааны шинэ чиг үүрэг бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | Тийм | **Үгүй** |  Ямар нэгэн сөрөг нөлөө байхгүй |
| 10.3.Инфляци нэмэгдэх эсэх | Тийм | **Үгүй** |  Ямар нэгэн сөрөг нөлөө байхгүй |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй |  Хуулийн төсөл боловсруулах хувилбарын хүрээнд Монгол Улсын олон улсын гэрээнд нийцүүлэх арга хэмжээг авагдана.  |

---оОо---

Гадаадын иргэн, харьяатын асуудал эрхлэх алба төрийн тусгай албанд хамаарах эсэх асуудлаар хууль, эрх зүйн орчныг боловсронгуй болгох хэрэгцээ, шаардлагыг урьдчилан тандан судлах үнэлгээний тайлангийн хавсралт 3

**НИЙГЭМД ҮЗҮҮЛЭХ ҮР НӨЛӨӨ**

(Хүснэгт 3)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | Тийм | **Үгүй** | Ямар нэгэн сөрөг нөлөө байхгүй |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | **Тийм** | Үгүй | Хуулийн төсөл боловсруулах хувилбарын хүрээнд эерэг нөлөө үзүүлнэ. |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Хуулийн төсөл боловсруулах хувилбарын хүрээнд эерэг нөлөө үзүүлнэ. |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Шинээр ажлын стандарт гаргах эсэх | **Тийм** | Үгүй | Ямар нэгэн сөрөг нөлөө байхгүй |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Ямар нэгэн сөрөг нөлөө байхгүй |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | **Тийм** | Үгүй | Ямар нэгэн сөрөг нөлөө байхгүй |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | **Тийм** | Үгүй | Ямар нэгэн сөрөг нөлөө байхгүй |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | **Тийм** | Үгүй |  Ямар нэгэн сөрөг нөлөө байхгүй |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | **Үгүй** | Эерэг нөлөө үзүүлнэ. |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | **Тийм** | Үгүй | Ямар нэгэн сөрөг нөлөө байхгүй |
| 6.2.Ажилчдын боловсрол, шилжилт хөдөлгөөнд нөлөөлөх эсэх | **Тийм** | Үгүй | Эерэг нөлөө үзүүлнэ. |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Эерэг нөлөө үзүүлнэ. |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | Эерэг нөлөө үзүүлнэ. |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** |  Ямар нэгэн сөрөг нөлөө байхгүй |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | **Тийм** | Үгүй | Эерэг нөлөө үзүүлнэ. |
| 7.2.Хуулийг албадан хэрэгжүүлэхэд нөлөөлөх эсэх | **Тийм** | Үгүй | Эерэг нөлөө үзүүлнэ. |
| 7.3.Гэмт хэргийн илрүүлэлтэд нөлөө үзүүлэх эсэх | **Тийм** | Үгүй | Эерэг нөлөө үзүүлнэ. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | Эерэг нөлөө үзүүлнэ. |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |

---оОо---

Гадаадын иргэн, харьяатын асуудал эрхлэх алба төрийн тусгай албанд хамаарах эсэх асуудлаар хууль, эрх зүйн орчныг боловсронгуй болгох хэрэгцээ, шаардлагыг урьдчилан тандан судлах үнэлгээний тайлангийн хавсралт 4

**БАЙГАЛЬ ОРЧИНД ҮЗҮҮЛЭХ ҮР НӨЛӨӨ**

(Хүснэгт 4)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 2.2.Эрчим хүчний хэрэглээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Усны бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 4.3.Ундны усны чанарт нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** | Ямар нэгэн сөрөг нөлөө байхгүй. |
| 6.2.Газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх | Тийм | **Үгүй** | Ямар нэгэн сөрөг нөлөө байхгүй. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** | Ямар нэгэн сөрөг нөлөө байхгүй. |

---оОо---

Хавсралт 5

**Ашигласан мэдээлэл, судалгаа, гарын авлага,**

 **хууль тогтоомжийн жагсаалт**

**Хууль тогтоомжийн жагсаалт**

* Монгол Улсын Үндсэн хууль
* Хууль тогтоомжийн тухай хууль
* Монгол Улсын Засгийн газрын хууль
* Үндэсний аюулгүй байдлын тухай хууль
* Харьяатын тухай хууль
* Гадаадын иргэний эрх зүйн байдлын тухай хууль
* Төрийн албаны тухай хууль
* Цагдаагийн албаны тухай хууль
* Гаалийн тухай хууль

**Засгийн газрын тогтоол**

* Монгол Улсын Засгийн газрын тогтоол, Хуулийн төслийн үр нөлөөг үнэлэх аргачлал, 2016 оны 01 дүгээр сарын 25-ны өдрийн 59 дүгээр тогтоолын 1 дүгээр хавсралт

**Ашигласан мэдээлэл, судалгаа, гарын авлага**

* + Төрийн албан хаагчдын аж байдал, нийгмийн баталгааны өнөөгийн байдал, 2002
	+ Гадаадын иргэн, харьяатын газрын түүхэн товчоо, 2020
	+ Гадаадын иргэний эрх зүйн байдлын тухай хуулийн төсөлд хийх хавсарга судалгаа, Хууль зүйн үндэсний хүрээлэн, 2008
	+ Иргэний харьяалал ба шилжих хөдөлгөөн, Хууль зүйн салбарын үйлчилгээг сайжруулах төсөл 2013

**Интернэт эх сурвалж**

* + [www.legalinfo.mn](http://www.legalinfo.mn)

<https://immigration.gov.mn/mn/historylist/>

<https://nli.gov.mn/gariinavlaga/Irgenii%20Kharyalal.pdf>

<https://academy.edu.mn/content/57495826-2/>

<https://nli.gov.mn/pdf/gadaadiin_irgeiin_erh_zuin_baidliin.pdf>

<https://www.state.gov/>

<https://www.dhs.gov/>

<https://www.uscis.gov/>

https://www.ice.gov/

---оОо---

1. Монгол Улсын Засгийн газрын 2016 оны 59 дүгээр тогтоолын 1 дүгээр хавсралт [↑](#footnote-ref-1)
2. Гадаадын иргэний эрх зүйн байдлын тухай хуулийн төсөлд хийх хавсрага судалгаа, Хууль зүйн үндэсний хүрээлэн, 2008 он [↑](#footnote-ref-2)
3. Гадаадын иргэний эрх зүйн байдлын тухай хуулийн төсөлд хийх хавсрага судалгаа, Хууль зүйн үндэсний хүрээлэн, 2008 он [↑](#footnote-ref-3)
4. https://www.state.gov/ [↑](#footnote-ref-4)
5. https://www.dhs.gov/ [↑](#footnote-ref-5)
6. https://www.uscis.gov/ [↑](#footnote-ref-6)
7. https://www.ice.gov/ [↑](#footnote-ref-7)